Oma esimeses avalduses pärast räppari surma eelmisel nädalal kirjeldas Grande teda kui oma kõige kallimat sõpra ja kõige siiramat, armsamat hinge, kes võitles deemonitega, mida ta polnud kunagi ära teeninud, vahendas BBC.

Grande reedel postitanud videos näeb teda ja Millerit koos naermas, kui viimane palub Grandel filmimine lõpetada, sest ta räägib parasjagu ühte lugu. Videopostituse kirjeldavas tekstis märkis Grande, et tal on nii kahju, et tal ei õnnestunud Millerit terveks teha või tema valu ära võtta.

Grande ja Miller kohtusid 2012. aastal ja kinnitasid oma suhet 2016. aastal.

Miller, pärisnimega Malcolm McCormick, ei varjanud, et oli narkosõltlane. Ta leiti surnuna oma kodust Californias. Ametlik surma põhjus ei ole veel teada.

Kui Grande ja Miller selle aasta alguses lahku läksid, kirjeldas Grande teda kui ühte oma parimat sõpra kogu maailmas ja lisas, et austab ning jumaldab teda ka pärast lahkuminekut.

Kui räppar vahistati vahetult pärast seda liiklusrikkumiste pärast, süüdistasid mõned fännid selles Grandet. Selle järel tegi Grande avalduse, kus märkis, et nende suhe oli mürgine ja viitas sellele, et lahkuminekuni viis neid Milleri narkosõltuvus.